CELEX: 62007CN0511
Language: et
Date: 2007-11-21 00:00:00
Title: Kohtuasi C-511/07: 21. novembril 2007 esitatud hagi — Euroopa Ühenduste Komisjon versus Luksemburgi Suurhertsogiriik

26.1.2008   
            
            
               ET
            
            
               Euroopa Liidu Teataja
            
            
               C 22/33
            
         21. novembril 2007 esitatud hagi — Euroopa Ühenduste Komisjon versus Luksemburgi Suurhertsogiriik
   (Kohtuasi C-511/07)
   (2008/C 22/59)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: G. Rozet ja U. Wölker)
   
      Kostja: Luksemburgi Suurhertsogiriik
   Hageja nõuded
   
               —
            
            
               Tuvastada, et kuna Luksemburgi Suurhertsogiriik ei ole esitanud Euroopa Parlamendi ja nõukogu 11. veebruari 2004. aasta otsuse nr 280/2004/EÜ ühenduse kasvuhoonegaaside heitmete järelevalve ja Kyoto protokolli rakendamise süsteemi kohta (1) artikli 3 lõike 1 punktis f koostoimes komisjoni 10. veebruari 2005. aasta otsuse nr 2005/166/EÜ, millega kehtestatakse Euroopa Parlamendi ja nõukogu otsuse 280/2004/EÜ rakenduseeskirjad, (2) artikliga 2 ning artikli 4 lõike 1 punktidega b ja d nõutud teavet, siis on Luksemburgi Suurhertsogiriik rikkunud neist sätetest tulenevaid kohustusi;
            
         
               —
            
            
               mõista kohtukulud välja Luksemburgi Suurhertsogiriigilt.
            
         Väited ja peamised argumendid
   Komisjon heidab oma hagis kostjale ette, et ta ei ole täielikult rakendanud kohustusi, mis sisalduvad otsuses 280/2004/EÜ koostoimes otsusega 2005/166/EÜ. Esiteks ei ole kostja esitanud oma aastaaruandes täielikku teavet kasutatud meetodite, tegevusandmete liikide kohta ega heitmekoefitsientide kohta, mida on kasutatud ühenduse oluliste allikate puhul. Teiseks ei ole Luksemburgi Suurhertsogiriik edastanud komisjonile ka üldist mõõtmemääramatuse hinnangut, mis mõjutab Luksemburgi siseriikliku inventuuriaruande osasid.
   
      (1)  ELT L 49, lk 1.
   
      (2)  ELT L 55, lk 57.